Javni stanovanjski sklad Mestne občine Ljubljana, Zarnikova 3, 1000 Ljubljana, objavlja na podlagi 22. člena Zakona o stvarnem premoženju države in samoupravnih lokalnih skupnosti (Ur.l. RS, št. 86/2010) in 35. člena Uredbe o stvarnem premoženju države in samoupravnih lokalnih skupnosti (Ur.l. RS, št. 34/2011, 24/2013)

**JAVNO ZBIRANJE PONUDB**

**za prodajo nepremičnine v lasti Javnega stanovanjskega sklada Mestne občine Ljubljana**

1. **NAZIV IN SEDEŽ PRODAJALCA IN ORGANIZATORJA JAVNEGA ZBIRANJA PONUDB**

**Javni stanovanjski sklad Mestne občine Ljubljana**, Zarnikova 3, Ljubljana, mat. številka: 1719572000, ID št. za DDV: SI41717031

1. **PREDMET JAVNEGA ZBIRANJA PONUDB IN IZHODIŠČNA CENA**
	1. Predmet javnega zbiranja ponudb je naslednja nepremičnina:

Posamezni del stavbe z id.št. 1740-1698-907, ki v naravi predstavlja stanovanjsko enoto št. 7 s pripadajočimi prostori v skupni izmeri 57,10 m2, v kleti (1. etaži) stavbe z naslovom Jesenkova ulica 4 v Ljubljani, s pripadajočimi solastniškimi deleži na splošnih skupnih delih stavbe in na pripadajočem zemljišču. Stanovanjska enota sestoji iz kuhinje, sobe, predsobe, kopalnice in WC.

* 1. Pravno stanje nepremičnine je urejeno. Etažna lastnina za predmetno stavbo v smislu določil Stvarnoprvnega zakonika še ni vzpostavljena. Predmetno stanovanje je kot posamezni del stavbe že vpisano v zemljiško knjigo z začasno id.št. 1740-1698-907.
	2. Izhodiščna cena: **45.300,00 EUR** (petinštiridesettisočtristo 00/100 EUR)
	3. Davek na promet nepremičnine, ki bo odmerjen na podlagi sklenjene prodajne pogodbe in notarsko overitev podpisa zakonitega zastopnika prodajalca na prodajni pogodbi, plača kupec.
1. **POGOJI PRODAJE**
	1. Prodajna pogodba bo sklenjena v obliki zasebne listine.
	2. Nepremičnina je naprodaj po načelu »videno – kupljeno«.
	3. Izbrani ponudnik bo moral skleniti prodajno pogodbo v roku 15 dni po opravljenem izboru najugodnejšega ponudnika. Če najugodnejši ponudnik ne sklene pogodbe v navedenem roku, se najugodnejšemu ponudniku lahko podaljša rok za sklenitev pogodbe, vendar ne za več kot 15 dni ali pa zadrži njegovo varščino. Če najugodnejši ponudnik tudi v podaljšanem roku ne podpiše pogodbe se bo štelo, da je od nakupa odstopil in ima Javni stanovanjski sklad Mestne občine Ljubljana pravico zadržati vplačano varščino.
	4. Po plačilu celotne kupnine se bo kupcu nepremičnina izročila v last s pravico vpisa lastninske pravice na kupljeni nepremičnini v zemljiški knjigi v skladu z določili prodajne pogodbe.
	5. Plačilo celotne kupnine v roku 30 dni po sklenitvi prodajne pogodbe je bistvena sestavina pogodbe.
2. **NAČIN IN ROK PLAČILA KUPNINE**

Kupnino bo kupec poravnal na transakcijski račun Javnega stanovanjskega sklada Mestne občine Ljubljana št.: 01261-6520972441, sklic na št. 1201-0000, v roku 30 (tridesetih) dni od dneva sklenitve prodajne pogodbe, v enkratnem znesku. Kupec je poleg ponujene kupnine dolžan plačati še stroške davka na promet z nepremičnino, stroške notarske overitve pogodbe in stroške vknjižbe lastninske pravice na svoje ime in v svojo korist v zemljiški knjigi pristojnega sodišča.

1. **POGOJI ZA UDELEŽBO V POSTOPKU JAVNEGA ZBIRANJA PONUDB**
	1. Zavezujoča ponudba mora vsebovati:
* podatke o ponudniku (ime, priimek oziroma firmo, naslov oz. sedež, EMŠO oz. matično številko, davčno številko, številko transakcijskega računa, naziv in naslov banke za vračilo varščine).
* navedbo nepremičnine, na katero se ponudba nanaša.
* ponujeno ceno, ki ne sme biti nižja od objavljene izhodiščne cene nepremičnine.
* priloge iz točke 5.4. teh pogojev za udeležbo na javnem zbiranju ponudb.
	1. Ponudniki morajo oddati ponudbo v zaprti ovojnici z oznako »Ne odpiraj – ponudba za nakup nepremičnine »Jesenkova 4« , in sicer lahko ponudbo oddajo osebno ali priporočeno po pošti na naslov: Javni stanovanjski sklad Mestne občine Ljubljana, Zarnikova 3, Ljubljana, Glavna pisarna, soba 111 v 1. nadstropju.
	2. Popolne ponudbe z vsemi prilogami je potrebno posredovati prodajalcu **do 18.1.2017 do 9.00 ure.** V primeru, da ponudba ne bo oddana v skladu z določili tega razpisa je pristojna komisija ne bo upoštevala.
	3. Ponudniki morajo ponudbi priložiti:
* kopijo osebnega dokumenta (fizična osebe)
* izpis iz poslovnega registra (samostojni podjetniki posamezniki) ne starejši od 3 mesecev
* izpis iz sodnega registra (pravne osebe) ne starejši od 3 mesecev
* potrdilo o plačani varščini
* izjavo o sprejemanju pogojev javnega zbiranja ponudb
* izjavo o vezanosti na dano ponudbo do 90 dni od dneva ko poteče rok za oddajo ponudbe

Nepopolne ponudbe bo pristojna komisija izločila in jih ne bo obravnavala.

1. **VARŠČINA**
	1. Ponudniki morajo do izteka roka za oddajo ponudb vplačati varščino, ki znaša 10% izhodiščne cene, na transakcijski račun Javnega stanovanjskega sklada Mestne občine Ljubljana št.: 01261-6520972441, sklic na št. 1201-0000, z navedbo »plačilo varščine –Jesenkova 4«
	2. Plačana varščina se izbranemu ponudniku vračuna v kupnino, ostalim ponudnikom, ki niso uspeli v postopku javnega zbiranja ponudb pa se varščina vrne brez obresti v roku 8 dni po opravljenem izboru najugodnejšega ponudnika.
	3. Če kupec ne sklene pogodbe ali ne plača kupnine, prodajalec obdrži varščino.
2. **DODATNE INFORMACIJE**

Dodatne podrobnejše informacije o pogojih javnega zbiranja ponudb in natančnejše podatke o predmetni nepremičnini dobijo interesenti na Javnem stanovanjskem skladu Mestne občine Ljubljana, Zarnikova 3, 1000 Ljubljana: kontaktni osebi ga. Mira Kastelic, tel. št.: 01/306-14-39 ali ga. Tanja Geltar, tel.št. 01/306-15-49.

**Ogled nepremičnine bo dne 12.1.2017 med 10.00 in 10.45 uro.**

1. **POSTOPEK IZBIRE NAJUGODNEJŠEGA PONUDNIKA**
	1. Komisija bo javno odpirala prispele ponudbe dne **19.1.2017** s pričetkom ob **9.30 uri** na sedežu organizatorja javnega zbiranja ponudb Javnega stanovanjskega sklada Mestne občine Ljubljana, Zarnikova 3, v sejni sobi v III. nadstropju.
	2. V primeru, da bo prispelo več ponudb, bo pristojna Komisija takoj po zaključenem postopku javnega odpiranja ponudb, z vsemi zainteresiranimi ponudniki opravila še pogajanja v smislu pravil javne dražbe, in sicer ne glede na to, ali so prisotni vsi ponudniki oz. njihovi pooblaščenci ali zakoniti zastopniki.
	3. Ponudniki bodo o izbiri obveščeni v roku 15 dni od odpiranja prispelih ponudb oziroma v 15 dneh po opravljenih pogajanjih.
	4. Direktor oz. Komisija Javnega stanovanjskega sklada Mestne občine Ljubljana s soglasjem direktorja lahko ustavita začeti postopek razpolaganja do sklenitve prodajne pogodbe, pri čemer se vsem ponudnikom povrnejo stroški postopka.

Besedilo javnega zbiranja ponudb je objavljeno na spletni strani Javnega stanovanjskega sklada Mestne občine Ljubljana [www.jssmol.si](http://www.jssmol.si) in na spletni strani Mestne občine Ljubljana ([www.ljubljana.si](http://www.ljubljana.si)) ter na oglasni deski na sedežu JSS MOL, Zarnikova 3, Ljubljana.

**Javni stanovanjski sklad Mestne občine Ljubljana**

**Sašo Rink direktor**